Engegård Quartet. Fra venstre Arvid Engegård, Juliet Jopling, Laura Custodio Sabas, Jan Clemens Carlsen. *Foto Philip Dutton*
**Engegård Quartet**, også kjent som **Engegårdkvartetten**, er en norsk strykekvartett. Den har navn etter primarius Arvid Engegård og består av Arvid Engegård og Laura Custodio Sabas, fiolin, Juliet Jopling, bratsj og Jan Clemens Carlsen, cello. 

Engegårdkvartetten debuterte under Lofoten internasjonale kammermusikkfest i juli 2006. 

Ensemblet har stor konsertaktivitet og spiller både på lokale og nasjonale scener samt på internasjonale konsertarenaer. Kvartetten og dens medlemmer er dessuten engasjert i aktiviteter som skal bidra til å fremme kammermusikk i Norge. 

Den har fått gode nasjonale og internasjonale kritikker.

Engegårdkvartetten holder til i Oslo. Den er støttet av Norsk kulturråd.

Tidligere besetning
-------------------

* Jan-Erik Gustafsson, cello (2005–2010)
* Atle Sponberg, fiolin (2005–2012)
* Adrian Brendel, cello (2011–2012)
* Konstantin Pfiz, cello (2012)
* Alex Robson, fiolin  (2012–2020)
* Sara Chen, fiolin (2021)

Innspillinger
-------------

Engegårdkvartetten har gitt ut en rekke CD-er, som har fått god nasjonal og internasjonal mottakelse. Kjell Hillveg omtalte kvartettens første CD med musikk av Haydn, Solberg og Grieg, som Norges beste klassiske utgivelse i 2008. I 2010 ble Engegårdkvartetten tildelt «Supersonic Award» av musikkmagasinet *Pizzicato* for innspillingen av kvartetter av Beethoven, Nordheim og Bartók. De ble nominert til Spellemannprisen 2023 i klassen klassisk for utgivelsen *Johan Kvandal: Complete String Quartets*.

Ensemblet har spilt inn på etikettene 2L, BIS Records, Simax og LAWO Classics.

Bestillingsverk og urframføringer
---------------------------------

I tillegg til det klassiske kjerneprogrammet er kvartetten engasjert i samtidsmusikk og fornyelsen av strykekvartettrepertoaret. Den har bestilt verker av Maja Solveig Kjelstrup Ratkje, Olav Anton Thommessen, Therese Birkelund Ulvo og Olli Mustonen. Engegårdkartettens samarbeid med jazzfiolinisten Ola Kvernberg og hardingfelespilleren Nils Økland har ført til bestillingsverkene Telemarkkvintetten fra Nils Anders Mortensen og Hypnagogia og Flukt fra Ola Kvernberg.

Engegårdkvartetten har urframført strykekvartetter av blant andre Tyler Futrell, Cecilie Ore, Wolfgang Plagge, Lasse Thoresen, Marcus Paus og Ketil Bjørnstad.

Samarbeid med andre kunstnere
-----------------------------

Kvartetten har samarbeidet med skuespiller Bjørn Sundquist, folkemusikerne Nils Økland, Susanne Lundeng samt jazzmusikerne Ola Kvernberg, Bendik Hofseth og Tore Johansen.

Blant klassiske musikere kvartetten har spilt sammen med er pianistene Nils Anders Mortensen, Christian Ihle Hadland, Håvard Gimse, Leif Ove Andsnes, Olli Mustonen, Dènes Várjon, Paul Lewis og Sir András Schiff. Den har også spilt sammen med Emma Johnson MBE, Nobuko Imai og Kim Kashkashian. Blant sangere den har samarbeidet med er Ann-Helen Moen og Marianne Beate Kielland.

Konserter og festivaler
-----------------------

Engegårdkvartetten har, i tillegg til i Norge og Norden, holdt konserter i Mozarteum i Salzburg og  Rudolfinum i Praha og opptrådt i Sveits og  Tyskland. I  2022 spiller den i Bogota og Sao Paulo i Sør-Amerika, i Storbritannia, Danmark, Skottland og Ungarn.

Kvartetten har deltatt på en rekke festivaler, blant dem Loviisa Sibelius Festival i Finland, Delft Chamber Music Festival i Nederland, Kamara hu. i Ungarn, SoNoRo-festivalen i Bukuresti, Båstad Chamber Music Festival i Sverige, Heidelberg Streichquartettfest i Tyskland, St. Magnus International Chamber Music Festival på Orknøyene. Blant norske festivaler den har deltatt på er Lofoten Internasjonale Musikkfest, Stavanger Chamber Music Festival, Oslo Kammermusikkfestival, Olavsfestdagene, Festspillene i Bergen og Trondheim  Kammermusikkfestival. Engegårdkvartetten var i januar 2023 de første til å holde konsert i Nasjonalmuseets auditorium.

Andre aktiviteter
-----------------

### «...på 1-2-3»

Engegårdkvartetten arrangerer minifestivalen «…på 1-2-3», som har funnet sted i Oslo hver høst siden 2016. Den er kjennetegnet ved at hver festival har fokus på en enkelt komponist. Til nå har følgende komponister vært presentert: 2016 Schumann, 2017 Mozart, 2018 Beethoven, 2019 Brahms, 2020 Olli Mustonen, 2021 Haydn og Schubert i 2022.

Festivalen samler både norske og utenlandske musikere. I tillegg legges det vekt på å få fram unge musikere. Nordberg strykeorkester, med ungdom fra Nordre Aker bydel i Oslo, har opptrådt på festivalen hvert år.

### Kvartetthelg

Engegårdkvartetten har siden 2013 samarbeidet med Oslo kvartettforening om et helgekurs for amatørmusikere. Her blir de undervist av Engegårdkvartetten og får mulighet til å øve og å spille kvartetter og annen kammermusikk for hverandre.

### Kunstnerisk ledelse

Arvid Engegård er kunstnerisk leder og en av grunnleggerne av Lofoten Internasjonale Kammermusikkfest. Arvid Engegård er også aktiv som dirigent. Juliet Jopling er grunnlegger og del av det kunstneriske teamet for Oslo Quartet Series. Juliet Jopling er også en av grunnleggerne av Nordberg strykeorkester og har undervist og dirigert orkesteret siden oppstarten i 2011.

Instrumenter
------------

* Arvid Engegård spiller på en Jean Baptiste Vuillaume-fiolin (1858), utlånt av Dextra
* Laura Custodio Sabas spiller på en Jean Baptiste Vuillaume-fiolin (1857)
* Juliet Jopling spiller på en Giuseppe Guadagnini-bratsj (1770)
* Jan Clemens Carlsen spiller på en Giacomo Zanoli-cello (1737), utlånt av Dextra

Diskografi
----------

* 2008 *String Quartets vol.I:* Haydn, Solberg, Grieg. Haydn String Quartet op. 77 no. 1, Leif Solberg String Quartet, Grieg String Quartet in G-minor op. 27. 2L
* 2010 *String Quartets vol. II:* Beethoven, Nordheim, Bartok. Beethoven String Quartet op.74, Nordheim String Quartet 1956, Bartok String Quartet no. 3. 2L
* 2011 *Catharinus Elling Quartets.* Strykekvartett i D-dur, Strykekvartett i a-moll, Pianokvartett i g-moll, med Nils Anders Mortensen, piano. SIMAX
* 2013 *String Quartets vol. III:* Haydn, Nordheim, Bartok. Haydn String Quartet op. 77 no. 1, Nordheim Duplex, Bartok String Quartet no. 5. 2L
* 2014 *String Quartets vol. IV:* Franz Schubert, Maja Ratkje, Benjamin Britten, Joseph Haydn  Schubert Rosamunde quartet, Ratkje Tale of lead and light, Britten String quartet no 2, Haydn String quartet op 76 no 3. 2L
* 2016 *Grieg, Thommessen, Sibelius.* Grieg String Quartet in G-minor op. 27, Olav Anton Thommessen Felix Remix (2014), Sibelius Voces Intimae op. 56. BIS
* 2017 *Mozart Prussian Quartets.* LAWO CLASSICS
* 2018 *Schumann The String Quartets.* Op. 41 no. 1, no. 2, no. 3. BIS
* 2019 *Mozart String Quartets Dedicated to Haydn.* K. 421, K. 428, K. 465, LAWO CLASSICS
* 2021 *Mozart String Quartets Dedicated to Haydn. Vol. 2.* K. 387, K. 458, K. 464 LAWO CLASSICS
* 2021 *Schumann, Piano Quintets. Op. 44, op. 47.* Med Nils Anders Mortensen, piano. LAWO CLASSICS
* 2022 *Mustonen String Quartet no. 1, Piano Quintet.* LAWO CLASSICS
* 2023 *Johan Kvandal Complete String Quartets.* LAWO CLASSICS

**Bidrag på andre album:**

* 2014 *Et steg ut* med Susanne Lundeng. Kirkelig kulturverksted
* 2021 *Roots* med Bendik Hofseth og Eivind Aarset. Falck forlag
* 2022 *Nå, lille humle.* Barnesanger av Astrid Lindgren og Tore Johansen med flere. Inner Ear

Referanser
----------

1. ↑  «Aftenposten, Kultur: Briljant og forfriskende» (PDF).
2. ↑  «ENGEGÅRD QUARTET». *www.webeuromusic.com*. Besøkt 22. september 2022.
3. ↑  Dryer, David. «The Engegård Quartet – 10th February 2020: Review – Aberdeen Chamber Music Concerts» **(engelsk)**. Besøkt 22. september 2022.
4. ↑  «6moons.com - music reviews: Haydn & Grieg & Solberg String Quartets». *www.6moons.com*. Besøkt 21. september 2022.
5. ↑  «BEETHOVEN, NORDHEIM, BARTÓK Engegårdkvartetten - 2L RECORDS 2L71 [DC]: Classical Music Reviews - November 2010 MusicWeb-International». *www.musicweb-international.com*. Besøkt 21. september 2022.
6. ↑  «GRIEG/SIBELIUS String quartets - BIS BIS-2101 [SG] Classical Music Reviews: March 2016 - MusicWeb-International». *www.musicweb-international.com*. Besøkt 21. september 2022.
7. ↑  «MOZART String Quartets Nos 21-23 - LAWO CLASSICS LWC1123 [RK] Classical Music Reviews: August 2017 - MusicWeb-International». *www.musicweb-international.com*. Besøkt 21. september 2022.
8. ↑  «SCHUMANN Piano Quintet. Piano Quartet (Mortensen, Engegård Quartet)». *Gramophone* **(engelsk)**. Besøkt 21. september 2022.
9. ↑  Homfray, Tim. «Engegård Quartet: Mozart». *The Strad* **(engelsk)**. Besøkt 21. september 2022.
10. ↑  «MOZART String Quartets – Dedicated To Haydn, Vol 2 (Engegård Quartet)». *Gramophone* **(engelsk)**. Besøkt 21. september 2022.
11. ↑  «Mozart: String Quartets, K387, K458 & K464». *Classical Music* **(engelsk)**. Besøkt 21. september 2022.
12. ↑  «SCHUMANN String Quartets - BIS BIS-2361 SACD [SSi] Classical Music Reviews: August 2018 - MusicWeb-International». *www.musicweb-international.com*. Besøkt 21. september 2022.
13. ↑  «Og vinneren er Engegårdkvartetten» (PDF).
14. ↑  «Pizzicato Supersonic Award December 2010» (PDF).
15. ↑  «Dette er dei nominerte til Spellemannprisen». *nrk.no*. 29. februar 2024. Besøkt 27. mars 2024.

Eksterne lenker
---------------

* (en) Offisielt nettsted Rediger på Wikidata
* (en) Engegårdkvartetten på Discogs Rediger på Wikidata

* (en) Engegårdkvartetten på MusicBrainz Rediger på Wikidata

* (en) Engegårdkvartetten på AllMusic Rediger på Wikidata
* 1-2-3»[*død lenke*]
* Oslo Quartet Series

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** BNF **·** BNF (data) **·** SUDOC **·** MusicBrainz **·** Discogs **·** AllMusic
 |